રંગમંચ પ્રોડક્શન નિર્મિત અને કૌસ્તુભ પટેલ-ઇમ્તિયાઝ પટેલ પ્રસ્તુત નાટક ‘નમો નચાવે એને કોણ બચાવે’ સોશ્યલ-કૉમેડી પ્રકારનું નાટક છે. નાટકનું દિગ્દર્શન જયદીપ શાહે કર્યું છે જ્યારે નાટકના લેખક ઇમ્તિયાઝ પટેલ છે. નરેન્દ્ર મોદીએ જાહેર કરેલી નોટબંધીને નાટકના કેન્દ્રસ્થાનમાં રાખવામાં આવી છે. લેખક ઇમ્તિયાઝ પટેલે કહે છે કે ‘વાસ્તવિકતા સાથે જોડાયેલા આ વિષયમાં પરિસ્થિતિ અને સંજોગોમાં સર્જાતી કરુણાને કૉમેડીના સ્વરૂપમાં લેવામાં આવી છે તો સાથોસાથ જો તમે સાચા રસ્તે હો તો તમને કોઈ કાયદો અને કોઈ નિયમ હેરાન ન કરી શકે એ વાત પણ સમજાવવામાં આવી છે. અફર્કોસ આ સમજણ પણ કૉમેડી સ્વરૂપે જ આવે છે.’